Сцяна ўзведзена больш за 100 гадоў таму пасля абвалу паўднёвай частцы храма. За гэты час драўляныя канструкцыі знасіліся, вонкавая абіўка стала непрыдатнай і выглядала неэстэтычна. Цяпер завершаны адзін з самых складаных этапаў работ: будаўнікі пры дапамозе дамкратаў выраўнавалі сцяну, якая асела на 30 см і на некалькі дзясяткаў сантыметраў адхілілася па гарызанталі. Пачаліся работы па абіванні сцяны знутры і звонку. Для таго, каб драўляная сцяна не прадзімалася, будуць выкарыстаны негаручыя ўцяпляльнікі, таксама будуць уцеплены паддашкавыя памяшканні. Завяршыць усе работы маюць намер да канца года. У наступным годзе плануецца добраўпарадкаваць прылеглую да храма тэрыторыю.